 Wakhtiyaddii raggii hore ay noolaayeen IHN, ee afkan aynu ku hadlayno inoo sameeyeen, waxa jiri-jirey dad laga ilaaliyo gebi ahaanba, in ay gole la isugu yimi, macfal, xataa haddii dacwad doonaayo in uu ka hadlo, oo uu gar u sheeganaayo ruux kale, waxa dhici jirtay dadka qaar in laga ilaaliyo hadalka, oo qof aan isaga ahayn, la odhan jirey u hadal, imika buu is dhex-qaadayaa markuu bilaabo waxa uu is leeyahay dhehe, waayo ma yaqaan qaabka shir looga khudba-deeyo looga, ama dad wax looga sheego ee wuu isku dhex gubtaa, halkii uu wax ka sheegan lahaa bay hadaladu ka dhac-dhacaan, waxana ka soo baxa af-lagaadooyin fara badan, dabeed waa kuwa ku maahmaahay Ruuxii agnaan ahi hadalka wuu gagabiyaaye wax aan loofadhiyin baa ka soo boodda, markaas baa intii la socotayba naxdin awgeed dhabanadda qabsadaan, oo raggii is lahaa gar baad leedihiin ay ku ceeboobaan meeshii. 